**VÁCI VÁROSFEJLESZTŐ KFT.**

**2600 VÁC, KÖZTÁRSASÁG ÚT 34.**

**AJÁNLATTÉTELI FELHÍVÁS ÉS DOKUMENTÁCIÓ**

**INFORMATIKAI SZOLGÁLTATÁSOK BESZERZÉSE**

**TÁRGYÚ**

**KÖZBESZERZÉSI ÉRTÉKHATÁRT EL NEM ÉRŐ VERSENYEZTETÉSI ELJÁRÁS**

**2022. augusztus**

1. **Ajánlatkérő neve, címe, telefon (e-mail):**

Váci Városfejlesztő Kft.

2600 Vác, Köztársaság út 34.

Telefon: 06-27/510-107

E-mail: info@vacholding.hu

1. **A versenyeztetési eljárás fajtája:**

Hirdetménnyel induló, tárgyalás nélküli versenyeztetési eljárás. Jelen eljárás a 2015. évi CXLIII. közbeszerzésről szóló törvény (továbbiakban: Kbt.) hatálya alá nem tartozik, tekintettel arra, hogy az eljárás becsült értéke nem éri el a nemzeti értékhatárt.

1. **A dokumentáció rendelkezésre bocsátásának módja, határideje, annak beszerzési helye és pénzügyi feltételei:**

Ajánlatkérő a dokumentációt térítésmentesen, egyidejűleg, elektronikus úton bocsátja ajánlattevők rendelkezésére. Az ajánlattételi felhívás és dokumentáció (a továbbiakban: dokumentáció) közzétételre kerül a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon.

1. **A beszerzés tárgya és részletes leírása:**

Tárgya: **Informatikai szolgáltatások beszerzése**

A szerződés keretében a Váci Városfejlesztő Kft., Váci Sport Nonprofit Kft., Váci Távhő Kft., Váci Városimázs Kft., informatikai rendszerével kapcsolatos tanácsadás, feladatok és informatikai eszköz karbantartási feladatainak ellátása.

|  |  |  |
| --- | --- | --- |
| **Cégnév** | **Székhely/Telephely** | **Cím** |
| Váci Városfejlesztő Kft. | Székhely | 2600 Vác, Köztársaság út 34. |
|  | Telephely | 2600 Vác, Deákvári fasor 2. |
| Váci Sport Nonprofit Kft. | Székhely | 2600 Vác, Bán Márton utca 3. |
|  | Telephely 1. | 2600 Vác, Ady Endre sétány 16. |
|  | Telephely 2. | 2600 Vác, Stadion utca 2. |
| Váci Távhő Kft. | Székhely | 2600 Vác, Zrínyi utca 9. |
|  | Telephely | 2600 Vác, Vásár u 4. |
| Váci Városimázs Kft. | Székhely | 2600 Vác, Kossuth utca 21. |

Az eszköz, szoftver és szolgáltatásnyilvántartás a dokumentáció részét képezi.

Informatikai szolgáltatások:

* A vállalat csoport IT infrastruktúrájának üzemeltetése (szerverek, hálózati eszközök, munkaállomások, okostelefonok)
* A mindenkori érvényes eszköz listán lévő eszközök üzemeltetése és karbantartása ütemterv szerint
* Biztonsági mentési rendszer felülvizsgálata és felügyelete, titkosított offsite mentési rendszer üzemeltetése.
* Felhasználók támogatása
* Munkaállomások üzemeltetése és rendszeres frissítése (hardver, szoftver)
* Szerverek üzemeltetése és rendszeres frissítése (hardver, szoftver)
* Mikrotik tűzfalak üzemeltetése, és biztonságos site2site vpn kialakítása/fenntartása a telephelyek között (jelenlegi PPT és L2TP kapcsolódás lehetséges). Load balancing/failover kialakítása a két internet kapcsolattal rendelkező telephelyeken. Elvárás, hogy nyertes ajánlattevő rendelkezzen minimum 1 vizsgázott Mikrotik szakemberrel.
* Web alapú IT igény-, és hibabejelentő portál biztosítása, melyen az IT-val kapcsolatos összes munka rögzítésre kerül. Havi riport készítése az elvégzett munkákról.
* Microsoft 365 Business Basic előfizetés biztosítása 60 postafiókra (50 GB)
* Microsoft Office 365 levelező rendszer adminisztrálása.
* Vírusvédelmi rendszer Bitdefender Bitdefender GravityZone Business Security, központi menedzsment és kategória alapú webszűrés üzemeltetése– havidíj tartalmazza.
* 80 db Bitdefender GravityZone Business Security előfizetés biztosítása– havidíj tartalmazza.
* Vírusvédelmi rendszer üzemeltetése, nem kívánatos szoftverek (vírus, spy) rendszeres ellenőrzése minden számítógépen
* Wifi rendszer üzemeltetése
* Proxmox virtualizációs rendszer üzemeltetése. – havidíj tartalmazza.
* Felhasználói fiókok és jogosultságok kezelése
* Szünetmentes tápegységek ellenőrzése, automatikus szerverleállítások ellenőrzése
* Monitorozó rendszer üzemeltetése az alábbiakban felsoroltak figyelésére: fizikai és virtuális szerverek (Szerver1 (AD, kulcs SQL, DHCP, Fájl szerver), szerver 2-4 Griff szerverek, Novrent, Bitdefender szerver), NAS, tűzfal tekintetében: Ping, packet loss, Uptime, CPU terheltség, Diszk tárhely, Futó szolgáltatások (riasztás küldése a dedikált rendszergazdának E-mail-ben, ha egy szükséges szerverszolgáltatás nem fut), Elérhető frissítések száma, Antivirus állapota, Biztonsági mentés állapota – havidíj tartalmazza.
* Monitorozó rendszer felügyelete
* Általános és biztonsági IT tanácsadás, vezetői döntések előkészítése, éves IT tervezés
* Kapcsolattartás a megrendelő IT-val kapcsolatos beszállítóival, partnereivel, ügyintézés
* IT szabályzat karbantartása, rendszeres oktatása, IT szabályzat által előírt rendszeres ellenőrzési feladatok elvégzése
* IT rendszerdokumentáció rendszeres aktualizálása – havidíj tartalmazza
* Harmadik fél (GriffSoft Informatikai Zrt.) által fejlesztett vállalatirányítási rendszer (Forrás és LG) SQL és szoftver moduljainak rendszeres frissítése
* Rendszeres selejtezés és adathordozó megsemmisítés a felmerülő igények alapján
* Okostelefonok levelezés beállítás, üzemeltetés – maximum 20 db – havidíj tartalmazza.

**Szakmai elvárások:**

**Dedikált rendszergazda és kapcsolattartó**

Fontosnak tartjuk, hogy igény vagy hiba esetén egy hely és emberismerettel rendelkező rendszergazdával kelljen a kapcsolatot tartani.

**Felhasználóbarát hozzáállás**

**Elérhetőség**

A dedikált rendszergazda és kapcsolattartó felel a VVF informatikai rendszeréért. Közvetlen telefonos és e-mailes elérhetősége biztosítja, hogy a bejelentés eljut a megfelelő személyhez, aki kezeli az igényt. Szolgáltatás részét képezi a web alapú hibabejelentő rendszer és forródrót biztosítása is

**Gyors reakció**

A hibák és igények megoldásához általában nem kell a helyszínen lenni, távoli támogatással átvehető az érintett számítógép vezérlése. Ennek köszönhetően, az esetek többségében a bejelentést követően hamar el lehet kezdeni a hibaelhárítást.

**Megelőzés**

A szakszerűen karbantartott, rendszeresen frissített, ellenőrzött és felügyelt informatikai rendszer meghibásodási/kiesési kockázata minimalizálható.

**Monitorozás**

A problémamentes munkavégzés és az üzletmenet folytonosság alapfeltétele az informatikai rendszer magas rendelkezésre állása. Monitoring keretén belül figyelni, valamint naplózni kell a szolgáltatások, szerverek és hálózati eszközök működését, elérhetőségét. Így pontos, átfogó és valós idejű információk állnak rendelkezésre, ami hatékonnyá teszi a hibakeresést és a gyors elhárítást.

**Lefedett szakmai területek:**

* Szolgáltatások és erőforrások monitorozása (Átfogó, valós idejű felügyelő rendszer kialakítása a kritikus alkalmazások és IT szolgáltatások számára)
* Informatikai eszközök, szoftverek beszerzése (igény szerint)

Üzemeltetési órakeret:

- Rendszergazdai: munkaállomás oldali és felhasználó támogatás, karbantartás, hibaelhárítás, vagy ügyféligény teljesítése: havonta minimum 45 óra;

- Rendszermérnöki: szerver oldali és hálózat támogatás, karbantartás, hibaelhárítás, vagy ügyféligény teljesítése munkaidőben: havonta minimum 15 óra;

- Tanácsadói: rendszertervezés, biztonsági tanácsadás, informatikai menedzsment döntések előkészítése/támogatása, informatikai költségtervezés, folyamatban lévő IT feladatok menedzselése munkaidőben: havonta minimum 5 óra;

- Helyszíni megjelenés: minimum havonta 7 alkalommal (rendszeres heti megjelenés);

A megadott órakeretet a fent felsorolt feladatok elvégzésére, valamint megelőzésre kell fordítani. A nagyobb volumenű rendszerfejlesztések, átalakítások projekt alapon, külön díjért kerülnek megoldásra.

Reakció idő, rendelkezésre állás:

- Távoli hibaelhárítás megkezdése munkaidőben szerver probléma esetén az értesítés vételétől számított 30 percen belül

- Távoli hibaelhárítás megkezdése munkaidőben munkaállomások kritikus problémája esetén az értesítés vételétől számított 2 órán belül

- Helyszíni megjelenés munkaidőben szerver probléma esetén az értesítés vételétől számított 4 órán belül

- Helyszíni megjelenés munkaállomásokkal kapcsolatos problémák esetén a következő munkanapon

- Rendelkezésre állás, törzsidő: munkanapokon 8-18

1. **A szerződés típusa időtartama, teljesítés helye:**

Teljesítés helye: 2600 Vác, Köztársaság út 34.

Szerződés időtartama:A szerződés hatálybalépésétől, legkorábban 2022. szeptember 01. napjától számított 12 hónap határozott időtartam.

Szerződés típusa: Vállalkozási szerződés

1. **Az ellenszolgáltatás teljesítésének feltételei:**

Finanszírozási mód: utófinanszírozás.

Ajánlatkérő előleget nem biztosít.

Ajánlatkérő a fedezetet részben saját forrásból biztosítja.

Számlázás: Nyertes ajánlattevő havonta jogosult számla benyújtására.

Ajánlatkérő az ellenszolgáltatás összegét, a teljesítésigazoással igazolt szerződésszerű teljesítést követően banki átutalással fizeti meg a Ptk. 6:130. § (1) – (2) rendelkezései alapján 30 napon belül.

Az ajánlat, a számlázás, az elszámolás és a kifizetés pénznem: HUF.

Ajánlatkérő a Ptk. (6:155. §) szerinti késedelmi kamat és költségátalány megfizetésére köteles fizetési késedelme esetén.

Az ellenszolgáltatás teljesítésének részletes feltételeit a szerződéstervezet tartalmazza.

Vonatkozó jogszabályok különösen:

* A Polgári Törvénykönyvről szóló 2013. évi V. törvény;
* Az általános forgalmi adóról szóló 2007. évi CXXVII. törvény.
* A behajtási költségátalányról szóló 2016. évi IX. törvény.
1. **Az ajánlatok bírálati szempontja:**

A legalacsonyabb összegű ellenszolgáltatás

|  |  |  |  |
| --- | --- | --- | --- |
| **Ssz** | **Értékelési szempont/alszempont** | **Súlyszám** | **Módszer** |
| **1.** | **Egyéb informatikai tevékenység díja**nettó Ft/óra | 10 | fordított arányosítás |
| **2.** | **Speciális mérnöki feladatok ellátásának óradíja**nettó Ft/óra | 10 | fordított arányosítás |
| **3.** | **Munkaidőn kívüli alaptevékenység díja**hétköznapokon 22:00-ig: nettó Ft/órahétvégén: nettó Ft/óraünnepnapokon: nettó Ft/óra | 10 | fordított arányosítás |
| **4.** | **Munkaidőn kívüli Mérnöki feladatokat ellátó tevékenység díja:**hétköznapokon 22:00-ig: nettó Ft/órahétvégén: nettó Ft/óraünnepnapokon: nettó Ft/óra | 10 | fordított arányosítás |
| **5.** | **Kiszállási díj**nettó Ft/alkalom | 10 | fordított arányosítás |
| **6.** | **Informatikai üzemeltetési díj:**nettó Ft/hónap | 50 | fordított arányosítás |

Ajánlattevő az ajánlattételi határidő lejártától kezdve kötve van ajánlatához.

Az ajánlatok szempontok szerinti tartalmi elemeinek értékelése során adható pontszám alsó és felső határa valamennyi rész tekintetében: 0-10 pont.

**Az 1 – 6. értékelési részszempontra vonatkozó előírások:**

Ajánlatkérő felhívja a figyelmet arra, hogy az 1 – 6. értékelési részszempontra tett megajánlásoknak tartalmaznia kell minden járulékos költséget, amely az eljárást megindító felhívásban és közbeszerzési dokumentumokban meghatározott feltételekkel a szerződés szerinti teljesítéséhez szükséges – függetlenül azok formájától és forrásától, pl. vám, különböző díjak és illetékek, utazási, nyomtatási, kommunikációs és szállásköltség stb. Az 1 – 6. értékelési részszempontra tett megajánlásoknak tartalmaznia kell a teljesítés időtartama alatti árváltozásból eredő ajánlattevői kockázatot és ajánlattevői hasznot is. Ajánlatkérő felhívja a figyelmet, hogy az 1 – 6. értékelési részszempontra tett megajánlások a szerződés megkötésétől kötöttek, semmilyen módon nem emelhetők a teljesítés időtartama alatt. Az ajánlatok kidolgozásakor vegyék figyelembe, hogy az 1 – 6. értékelési részszempontra tett megajánlásoknak teljes körűnek kell lenniük, vagyis magukba kell foglalniuk minden ajánlattevői kifizetési igényt.

Az 1 – 6. értékelési részszempontra tett megajánlásokat nettó formában kell megadni.

Az 1 – 6. értékelési részszempontra tett megajánlásoknak fix áraknak kell lenniük, vagyis az ajánlattevők semmilyen formában és semmilyen hivatkozással nem tehetnek változó árakat tartalmazó ajánlatot.

Az Ajánlattevők csak magyar forintban (HUF) tehetnek ajánlatot és a szerződéskötés valutaneme is csak ez lehet.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

Ajánlatkérő nem fogad el irreális vagy nem teljesíthető, vagy nem érvényesíthető megajánlásokat.

**Az 1. részszempont értékelési módszere:**

Ajánlatkérő az **1 – 6. értékelési részszempont** esetében a legjobb ajánlatot tartalmazó ajánlatra 10 pontot ad, a többi ajánlatra arányosan kevesebbet. A pontszámok kiszámítása során alkalmazandó képlet **fordított arányosítás módszere** tartalmazza.

Az értékelés módszere képlettel leírva:

**P = (A legjobb / A vizsgált) × (P max - P min) + P min**

ahol:

P: a vizsgált ajánlati elem adott szempontra vonatkozó pontszáma

P max: a pontskála felső határa, azaz 10

P min: a pontskála alsó határa, azaz 0

A legjobb: a legelőnyösebb ajánlat tartalmi eleme

A vizsgált: a vizsgált ajánlat tartalmi eleme

Ha e módszer alkalmazásával tört pontértékek keletkeznek, akkor azokat az általános szabályoknak megfelelően két tizedes jegyre kell kerekíteni (ehhez Ajánlatkérő Microsoft Excel programot fog használni a pontszámítás során).

**Összpontszám**

A fenti módszerrel értékelt egyes tartalmi elemekre adott értékelési pontszámot az ajánlatkérő megszorozza a szemponthoz meghatározott súlyszámmal, a szorzatokat pedig ajánlatonként összeadja. Az az ajánlat a legjobb ár-érték arányú, amelynek az összpontszáma a legnagyobb.

Ha több ajánlatnak azonos a fentiek szerint kiszámított összpontszáma, az az ajánlat minősül a legkedvezőbbnek, amely alacsonyabb összegű megajánlást tartalmaz. Az ajánlatkérő jogosult közjegyző jelenlétében sorsolást tartani, ha a legkedvezőbb ajánlat e módszerrel sem határozható meg.

Az eljárás nyertese az az ajánlattevő, aki az ajánlatkérő részére a felhívásban meghatározott feltételek alapján, valamint az értékelési szempont szerint a legkedvezőbb érvényes ajánlatot tette.

1. **Annak meghatározását, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:**

Ajánlatkérő tárgyi beszerzési eljárás vonatkozásában nem teszi lehetővé a részekre történő ajánlattételt, és ajánlattevő nem tehet többváltozatú ajánlatot.

1. **Alkalmassági kritériumok, kizáró okok:**

Az eljárásban az lehet ajánlattevő, aki nem áll az alábbi kizáró okok hatálya alatt, és alkalmas a szerződés teljesítésére:

* 1. Ajánlattevő az ajánlat benyújtásának időpontjában a Nemzeti Adó és Vámhivatal felé adótartozással nem rendelkezik.
	2. Ajánlattevő nyilatkozata arra vonatkozóan, hogy személyében összeférhetetlenségi ok nem áll fenn
	3. Ajánlattevő a beszerzés tárgyából származó árbevétele az utolsó 36 hónapban érje el vagy haladja meg a nettó 9 millió Ft/év összeget, mindhárom évben legyen nyereséges, és a társaság saját tőkéje mindhárom évben haladja meg a jegyzett tőkét.

A megkövetelt igazolási mód:

* Nemzeti Adó és Vámhatóság által kiállított nullásigazolás, vagy KOMA igazolás (10.1.1.a), *abban az esetben, amennyiben ajánlattevő nem szerepel a köztartozásmentes vagy a NAV KOMA adatbázisban*;
* összeférhetetlenségi nyilatkozat
* Ajánlatevő az ajánlatában nyilatkozik az elmúlt 36 hónapban végzett, a beszerzés tárgyával egyező referenciájáról (szerződés tárgya, a teljesítés időtartama, a szerződő partner neve, annak elérhetősége, a szerződés nettó összege).
1. **Annak meghatározása, hogy Ajánlatkérő hiánypótlási lehetőséget biztosít-e:**

Ajánlatkérő jogosult biztosítani a hiánypótlás lehetőségét az általa kiválasztott ajánlattevő számára. A hiánypótlásra vagy a felvilágosítás nyújtására vonatkozó felszólítást Ajánlatkérő jogosult közvetlenül a hiánypótlási felhívásban, felvilágosítás kérésben nevesített ajánlattevő részére megküldeni, megjelölve a határidőt, továbbá a hiánypótlási felhívásban a pótlandó hiányokat.

A hiányok pótlása csak arra irányulhat, hogy az ajánlat megfeleljen az Ajánlatkérő Dokumentumok és a jogszabályok előírásainak.

A hiánypótlás során az ajánlatban szereplő iratokat módosítani és kiegészíteni is lehet. Hiánypótlás során az ajánlattevő az értékelési szempontokra tett megajánlásait nem módosíthatja. Amíg bármely ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő pótolhat olyan hiányokat, amelyekre nézve Ajánlatkérő nem hívta fel hiánypótlásra.

Ajánlatkérő jogosult újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt. Nem köteles Ajánlatkérő újabb hiánypótlást elrendelni, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

Ajánlatkérő kizárólag csak olyan felvilágosítást kérhet, amely az ajánlatok elbírálása érdekében szükséges.

Ajánlatkérő köteles meggyőződni arról, hogy a hiánypótlás vagy a felvilágosítás megadása az ebben a pontban foglaltaknak megfelel. A 3. vagy 6. bekezdésben rögzített előírások megsértése esetén, vagy ha a hiánypótlást, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során.

1. **Az ajánlattételi határidő:**

***2022. augusztus 27. 12:00 óra***

Az ajánlatoknak ezen határidőig Ajánlatkérő rendelkezésre kell állnia, a kézbesítésből származó bárminemű késedelem az ajánlattevő felelőssége.

1. **Az ajánlat benyújtásának módja:**

Az ajánlatot 1 pld szkennelt formában kell benyújtani az ajánlattételi határidő lejártáig seres.csaba@vacholding.hu, simon.laszlo@vacholding.hu és info@vacholding.hu e-mail címekre.

1. **Kiegészítő tájékoztatás:**
2. Kiegészítő tájékoztatást az érdekelt gazdasági szereplők kérhetnek, melyeknek legkésőbb az ajánlattételi határidőt megelőző **3. munkanapig** kell beérkezniük Ajánlatkérőhöz (képviseletében eljáróhoz). Ajánlatkérő a határidőben beérkezett kiegészítő tájékoztatást legkésőbb az ajánlattételi határidő lejárta előtt **1 munkanappal** válaszolja meg.
3. A versenyeztetési eljárással kapcsolatban felmerülő kérdéseket kizárólag írásban a seres.csaba@vacholding.hu, simon.laszlo@vacholding.hu és info@vacholding.hu e-mail címekre lehet benyújtani strukturált, sorszámozott formában.
4. A megválaszolt kérdések a kérdező felfedése nélkül kerülnek közzétételre a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon. A kiegészítő tájékoztatások figyelemmel kísérése ajánlattevő felelőssége.
5. A Ajánlatkérő a dokumentáció értelmezését és feltételeit tisztázó kérdéseket és az azokra adott válaszokat a kérdező személyének megjelölése nélkül közzéteszi a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon.
6. Az eljárással kapcsolatos kérdéseket az előző pontokban meghatározott módon és időpontig fogadja a Ajánlatkérő. Ettől eltérő módon vagy a határidő után benyújtott kérdéseket nem köteles a Ajánlatkérő megválaszolni.
7. **Az ajánlatok visszavonása, ajánlati kötöttség:**

Az ajánlattevő ajánlatát az ajánlattételi határidő lejártáig írásban vonhatja vissza, valamint hosszabbíthatja meg indokolás nélkül.

Az ajánlati kötöttség időtartama: az ajánlattételi határidő lejártától számított ***30 nap***, melyet ajánlatkérő az ajánlati kötöttség lejártát megelőzően az ajánlattevőnek megküldött írásos értesítés útján meghosszabbíthat.

Az ajánlattételi határidő lejártával az ajánlattevő ajánlati kötöttsége beáll, melynek értelmében ajánlattevőnek – nyertesnek történő minősítése esetén – sincs lehetősége ajánlata, vagy a jelen dokumentáció bármely – akárcsak rész – kérdésének megváltoztatására, hiánypótlás keretében sem, továbbá az ajánlati kötöttség idején belül nem vonhatja vissza ajánlatadó az ajánlatát.

1. **Az eredmény közlésének módja:**

Az eljárást lezáró döntést követően kerül kiküldésre az ajánlatok érvényességét, érvénytelenségét és a nyertest tartalmazó tájékoztató. Az eljárás ezen tájékoztató kiküldésével zárul. Ezt követően kerül megkötésre a nyertessel a szerződés.

1. **Egyéb információk:**
2. Formai előírások:
* az ajánlatot az ajánlattevőnek elektronikus úton kell a jelen felhívásban és a dokumentációban meghatározott tartalmi és formai követelményeknek megfelelően elkészítenie és benyújtania:
* az ajánlat oldalszámozása eggyel kezdődjön és oldalanként növekedjen. Elegendő a szöveget, vagy számokat, vagy képe(ke)t tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni.
* az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak;
* az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak cégszerűen vagy olyan személynek, vagy személyeknek aki(k) erre a jogosult személy(ek)től írásos meghatalmazást kaptak;
* az ajánlatokat a felhívás 10. pontjában megadott e-mail címekre közvetlenül kell megküldeni az ajánlattételi határidő lejártáig.
1. A beérkező ajánlat semmiféle kötelezettséget nem ró az Ajánlatkérőre. Ajánlatkérő fenntartja magának a jogot, hogy a beérkező ajánlatot visszautasítsa az ok/okok megjelölése nélkül abban az esetben is, ha az ajánlat mindenben megfelel az Ajánlatkérő által kibocsátott Ajánlatkérő Dokumentumnak. Jelen Ajánlatkérő Dokumentum Ajánlatkérőre semmiféle kötelezettséget nem róhat. Jelen Ajánlatkérő Dokumentumra az ajánlattevő semmifajta igényt nem jogosult alapítani.
2. Az eljárás eredményét Váci Városfejlesztő Kft. Beszerzési Bizottsága állapítja meg. A Ptk. 6:74. § (2) bekezdése alapján a Ajánlatkérő kiköti, hogy Ajánlatkérő nem köteles a legkedvezőbb árat benyújtó ajánlattevővel szerződést kötni, a szerződés megkötését indokolás nélkül bármikor megtagadhatja.
3. A Ptk. 6:75. § (1) alapján Ajánlatkérő az ajánlattételi határidő lejártáig visszavonhatja a dokumentációt. Ajánlatkérő fenntartja a jogot arra, hogy az eljárást bármikor, indoklás nélkül eredménytelennek nyilváníthatja.
4. Szerződéskötés tervezett ideje: az eljárás eredményérő szóló tájékoztató megküldését követő számított 30 napon belül.
5. Az eljárás során felmerülő, dokumentációban nem szabályozott kérdések tekintetében a Ptk. (2013. évi V. törvény) rendelkezései az irányadók, így különösen a Ptk. 6:74.§-6:76.§ előírásai.
6. Ajánlatkérő az eljárásban tárgyalást nem kíván tartani.
7. Az ajánlatnak felolvasólapot (2. számú melléklet) kell tartalmaznia, amely feltünteti az alábbi adatokat:
* az ajánlattevő nevét, címét (székhelyét, lakóhelyét), adószámát, cégjegyzékszámát, bankszámlaszámát, a kapcsolattartó személy nevét, postacímét telefonszámát, e-mail címét;
* azt a számszerűsíthető adatot, amely az értékelési szempont alapján értékelésre kerül.
1. Az ajánlattevő kifejezett nyilatkozatát a dokumentáció feltételeire, a szerződés megkötésére és teljesítésére, valamint a kért ellenszolgáltatásra vonatkozóan (ajánlattételi nyilatkozat 3. sz. melléklet).
2. Tárgyi eljárásban valamennyi dokumentum egyszerű másolatban is benyújtható.
3. Ajánlattevő részéről tilos a dokumentáció harmadik félnek történő továbbadása, kivéve a szerződés teljesítésébe bevonni kívánt gazdasági szereplő részére szükséges információk biztosítása, továbbá tilos az ajánlatkérési dokumentáció közzététele és a jelen beszerzési eljáráson kívüli egyéb felhasználása.
4. Ha több ajánlattevő közösen nyújt be ajánlatot, akkor a közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését. Az Ajánlatkérő a közös ajánlattevőknek szóló értesítését, tájékoztatását, illetve felhívását az ekként megjelölt képviselőnek küldi meg. Közös ajánlattétel esetén csatolni kell a közös ajánlattevők által cégszerűen aláírt közös ajánlattevői megállapodást, amely tartalmazza az alábbiakat:
* a közös ajánlatevők nevét;
* azon ajánlattevőt, aki a közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet;
* az ajánlat aláírása módjának ismertetését;
* valamennyi közös ajánlattevői tag nyilatkozatát arról, hogy egyetemleges felelősséget vállalnak a beszerzési eljárás eredményeként megkötendő szerződés szerződésszerű teljesítéséhez szükséges munkák megvalósításáért;
* a megállapodásnak az ajánlat benyújtásának napján érvényesnek és hatályosnak kell lennie, valamint hatálya, teljesítése, alkalmazhatósága vagy végrehajthatósága nem függ felfüggesztő (hatályba léptető), illetve bontó feltételtől.
1. Az ajánlat érvénytelen, ha:
* azt az ajánlattételi határidő lejárta után nyújtották be;
* az ajánlat lényeges ajánlati elemeket (ajánlati árelem(ek), szerződéses feltételek elfogadása) nem tartalmazza;
* az ajánlattevőt az eljárásból kizárták;
* az ajánlattevő alkalmatlan a szerződés teljesítésére;
* adott esetben hiánypótlást, számítási hiba javítást, valamint a felvilágosítást követően sem felel meg jelen a dokumentációban, valamint a jogszabályokban meghatározott feltételeknek, ide nem értve az ajánlat Ajánlatkérő által előírt formai követelményeit;
1. Az Ajánlatkérő fenntartja a jogot, hogy az eljárást eredménytelenné nyilvánítsa. Eredménytelen az eljárás, ha
* nem érkezett ajánlat,
* kizárólag érvénytelen ajánlat érkezett,
* valamelyik Ajánlattevő az eljárás tisztaságát-, vagy a többi Ajánlattevő érdekeit súlyosan sértő cselekménye miatt az Ajánlatkérő az eljárás érvénytelenítéséről dönt.
1. Irányadó idő: a dokumentációban valamennyi órában megadott határidő magyarországi helyi idő szerint értendő.
2. Irányadó jog: jelen beszerzési eljárás során az eljárás megindításakor hatályos jogszabályok rendelkezései az irányadók.
3. Az ajánlattevő kötelessége, hogy meggyőződjön a dokumentációban és az Ajánlatkérő által az ellátandó feladatokkal kapcsolatban szolgáltatott valamennyi információ pontosságáról. Az ajánlattevőnek teljes körű ajánlatot kell adnia a feladatok megvalósítására. Az Ajánlatkérő nem fogad el semmiféle kifogást azon az alapon, hogy az ajánlattevő elmulasztotta a dokumentáció valamely része tartalmának vizsgálatát.
4. Az ajánlattevő ajánlata benyújtásával elismeri, hogy tisztában van a hatályos, valamint az ajánlat megtételekor ismert, a teljesítésre kihatóan hatályossá váló jogszabályokkal, és ajánlatát mind ezek figyelembevételével állítja össze.
5. Ajánlatkérő jelen eljárásban előírja a közreműködő(k) ajánlatban történő feltüntetését, melynek alapján az ajánlatban meg kell jelölni (4. sz. melléklet)
* a beszerzésnek azt a részét (részeit), amelynek teljesítéséhez az ajánlattevő közreműködőt kíván igénybe venni,
* az ezen részek tekintetében igénybe venni kívánt és az ajánlat benyújtásakor már ismert közreműködőket;
1. Kérjük adott esetben a nyilatkozatot nemleges tartalommal csatolni.
2. Ajánlatkérő közreműködő alatt az alvállalkozót is érti. Közreműködőnek minősül az a gazdasági szereplő, aki (amely) a beszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve
* azon gazdasági szereplőt, amely tevékenységét kizárólagos jog alapján végzi,
* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
* építési beruházás esetén az építőanyag-eladót;
1. Ajánlattevő ajánlata részeként köteles benyújtani az alábbi nyilatkozatokat:
* Átláthatósági nyilatkozat – (5. sz. melléklet)
* Összeférhetetlenségi és titoktartási nyilatkozat – (6. sz. melléklet)
* Nemzeti Adó és Vámhatóság által kiállított nullásigazolás, vagy KOMA igazolás (amennyiben ajánlattevő nem szerepel a NAV köztartozásmentes adatbázisában)
* Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata.
* Közös ajánlattevői megállapodás (közös ajánlattétel esetén)
1. A nyertes ajánlattevő legkésőbb a szerződés megkötésének időpontjában köteles Ajánlatkérőnek a szerződéskötés időpontjában ismert valamennyi a szerződés teljesítésébe bevonni kívánt közreműködőt bejelenteni, – ha a beszerzési eljárásban az adott közreműködőt még nem nevezte meg. A nyertes ajánlattevő a szerződés teljesítésének időtartama alatt köteles Ajánlatkérőnek minden további, a teljesítésbe bevonni kívánt közreműködőt előzetesen bejelenteni.
2. **Az ajánlattételi felhívás és dokumentáció közzétételének napja:**

2022. augusztus 19.

**AJÁNLOTT IGAZOLÁS- ÉS NYILATKOZATMINTÁK**

**1. számú melléklet**

**TARTALOM- ÉS IRATJEGYZÉK**

**AZ AJÁNLATHOZ CSATOLANDÓ IRATOK VONATKOZÁSÁBAN**

|  |  |
| --- | --- |
|  | Oldalszám |
| Tartalomjegyzék – **1. számú melléklet** |  |
| Felolvasólap – **2. számú melléklet** |  |
| Ajánlattételi nyilatkozat – **3. számú melléklet** |  |
| Nyilatkozat közreműködő (alvállalkozó) igénybevételéről – **4. számú melléklet** |  |
| Átláthatósági nyilatkozat – **5. sz. melléklet** |  |
| Összeférhetetlenségi és titoktartási nyilatkozat – **6. sz. melléklet** |  |
| Referencia nyilatkozat – **7. számú melléklet** |  |
| Nemzeti Adó és Vámhatóság által kiállított nullásigazolás, vagy KOMA igazolás *(amennyiben ajánlattevő nem szerepel a NAV köztartozásmentes adatbázisában)* |  |
| Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata |  |
| Közös ajánlattevői megállapodás (közös ajánlattétel esetén) |  |
| **AZ AJÁNLATTEVŐ ÁLTAL BECSATOLNI KÍVÁNT DOKUMENTUMOK (ADOTT ESETBEN)** |  |

**2. számú melléklet**

**Felolvasólap**

**Informatikai szolgáltatások beszerzése**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
| Cégjegyzékszáma: |  |
| Bankszámlaszáma: |  |
| Kapcsolattartó személy neve: |  |
| Kapcsolattartó személy postacíme: |  |
| Kapcsolattartó személy telefonszáma: |  |
| Kapcsolattartó személy e-mail címe: |  |

|  |  |
| --- | --- |
| **Értékelési szempont** | **Megajánlás** |
| **Egyéb informatikai tevékenység díja** | **nettó …………………….. Ft/óra** |
| **Speciális mérnöki feladatok ellátásának óradíja** | **nettó …………………….. Ft/óra** |
| **Munkaidőn kívüli alaptevékenység díja** | **hétköznapokon 22:00-ig: …………………….. nettó Ft/óra****hétvégén: …………………….. nettó Ft/óra****ünnepnapokon: …………………….. nettó Ft/óra** |
| **Munkaidőn kívüli Mérnöki feladatokat ellátó tevékenység díja:** | **hétköznapokon 22:00-ig: …………………….. nettó Ft/óra****hétvégén: …………………….. nettó Ft/óra****ünnepnapokon: …………………….. nettó Ft/óra** |
| **Kiszállási díj** | **nettó …………………….. Ft/alkalom** |
| **Informatikai üzemeltetési díj:** | **nettó …………………….. Ft/hónap** |

Keltezés (helység, év, hónap, nap)

|  |
| --- |
| (képviselő aláírása) |

**3. számú melléklet**

**Ajánlattételi nyilatkozat**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő szervezet képviselője a **Váci Városfejlesztő Kft.**, mint Ajánlatkérő által a „**Informatikai szolgáltatások beszerzése**” tárgyában kiírt beszerzési eljárás során az alábbi nyilatkozatot teszem:

Nyilatkozom, hogy ajánlatunk az előzőekben meghatározott – általunk az eljárás során megismert – dokumentumokon, információkon alapszik. A dokumentumokat megvizsgáltuk és azt a szerződésteljesítéséhez megfelelőnek találtuk.

A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon megadott ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Keltezés (helység, év, hónap, nap)

|  |
| --- |
| (képviselő aláírása) |

**4. számú melléklet**

**Nyilatkozat közreműködő igénybevételéről**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő képviselője a **Váci Városfejlesztő Kft.**, mint Ajánlatkérő által a „**Informatikai szolgáltatások beszerzése**” tárgyában kiírt beszerzési eljárás során az alábbi nyilatkozatot teszem:

A szerződés teljesítése során az alábbi közreműködőket kívánom igénybe venni:[[1]](#footnote-1)

|  |  |
| --- | --- |
| **Közreműködő megnevezése****(székhely, adószám)** | **A teljesítés során betöltött szerepük** |
|  |  |
|  |  |

vagy

A szerződés teljesítése során nem kívánok közreműködőket igénybe venni. [[2]](#footnote-2)

Keltezés (helység, év, hónap, nap)

|  |
| --- |
| (képviselő aláírása) |

**5. számú melléklet**

**Nyilatkozat gazdasági társaság átláthatóságáról**

Alulírott ………….. név, mint a ……………. cégnév (székhely: ……………….., adószám: ……………, pénzforgalmi számlaszám: Bank …………….., cégjegyzékszám: ………………, képviseli: ………….. ügyvezető) képviselője nyilatkozom, hogy a …………cég neve olyan jogi személy, amely megfelel a következő feltételeknek:

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

Keltezés (helység, év, hónap, nap)

|  |
| --- |
| (képviselő aláírása) |

**3. számú melléklet**

**Összeférhetetlenségi és titoktartási nyilatkozat**

Alulírott …………………………………………………… (Pályázó neve)

A **Váci Városfejlesztő Kft.** (2600 Vác, Köztársaság út 34.) mint Ajánlatkérő által kezdeményezett **„Informatikai szolgáltatások beszerzése”** tárgyú közbeszerzési értékhatárt el nem érő beszerzési eljárásban való közreműködésem kapcsán kijelentem, hogy:

* az eljárás kapcsán velem szemben nem áll fenn összeférhetetlenség,
* funkcióim és feladataim pártatlan gyakorlásában semmilyen tény, körülmény nem akadályoz,
* így különösen gazdasági érdek vagy az eljárásban részt vevő gazdasági szereplővel fennálló más közös érdekeim nincsenek.

Kijelentem továbbá, hogy az eljárás során a beszerzés tárgyával kapcsolatban tudomásomra jutott információkat, adatokat, üzleti titkokat harmadik személynek, így különösen illetéktelen személynek, szervezetnek sem az eljárás alatt, sem azt követően – jogszabályban meghatározott kötelezettség kivételével - tudomására nem hozom.

Tudomással bírok az összeférhetetlenség fennállásának és a titoktartási kötelezettségem megszegésének jogkövetkezményeiről. Jelen nyilatkozatot a jogkövetkezmények ismeretében, minden befolyásolástól mentesen, saját kezűleg az alulírott helyen és napon írom alá.

Keltezés (helység, év, hónap, nap)

|  |
| --- |
| (képviselő aláírása) |

**7.számú melléklet**

**Nyilatkozat a referenciáról**

(minta)

A ………….. …………….. (Kft, Rt, Bt) az alábbi beszerzés tárgyának megfelelő feladatokat végezte:

|  |  |  |  |  |
| --- | --- | --- | --- | --- |
| Szerződés tárgya | Teljesítés időtartama | Teljesítés összege | Ajánlatkérő neve, címe | Kapcsolattartó elérhetősége |
|  |  |  |  |  |
|  |  |  |  |  |
|  |  |  |  |  |

Keltezés (helység, év, hónap, nap)

|  |
| --- |
| (képviselő aláírása) |

1. Kérjük a megfelelőt aláhúzni [↑](#footnote-ref-1)
2. Kérjük a megfelelőt aláhúzni [↑](#footnote-ref-2)